เรื่องร้องเรียน (จราจร,ป้าย,กีดขวาง,ความปลอดภัย,ร้องเรียน) วันที่ 2023-03-13 02:17:23 — แขวงบางหว้า เขตภาษีเจริญ จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660010292

ขอให้จัดระเบียบการจำหน่ายอาหารที่กีดขวางบาทวิถี บริเวณร้าน (ไม่มีชื่อ) ตั้งอยู่ภายในซอย (ไม่มีชื่อ) บ้านเลขที่ 48/84 แขวงบางหว้า เขตภาษีเจริญ กรุงเทพมหานคร จุดสังเกต หน้าซอยจะเป็นแยกสัญญาณไฟจราจร แยกบางแค (วัดนิมมานรดี) ให้เข้าซอยประมาณ 2 ป้ายหยุดรถโดยสารประจำทาง จะพบร้านสะดวกซื้อเซเว่นอีเลฟเว่น โดยถัดจากร้านสะดวกซื้อเซเว่นอีเลฟเว่นจะเป็นห้องแถวว่าง ร้านจำหน่ายอาหารจะอยู่เป็นร้านถัดไป และอยู่ห่างจากตลาดบางแค (ไม่ทราบระยะทาง) ลักษณะเป็นการจำหน่ายหน้าบ้านที่เป็นตึกแถวให้เช่า เนื่องจากผู้ร้องแจ้งว่าร้านดังกล่าวมีการวางตู้กระจกจำหน่ายอาหารออกมาบนพื้นที่บาทวิถี ส่งผลให้พื้นที่บาทวิถีที่ใช้สัญจรเหลือแคบลง เมื่อมีลูกค้ามาซื้ออาหารที่ร้าน ก็จะมายืนรอที่บริเวณบาทวิถี ซึ่งส่งผลให้ประชาชนที่จะต้องสัญจรบนพื้นที่บาทวิถีไม่สามารถสัญจรได้อย่างสะดวกสบาย สร้างความเดือดร้อนให้ประชาชนในพื้นที่เป็นอย่างมาก  ร้านฯ เปิดจำหน่ายตั้งแต่ช่วงเช้า และจำหน่ายในช่วงเวลา 12.00 น. หรือ 13.00 น. ไปจนถึงช่วงปิดร้านเวลา 21.00 น. หรือ 22.00 น. ร้านเปิดแทบจะทุกวัน สัปดาห์หนึ่งร้านจะหยุด 1-2 วัน ซึ่งบริเวณดังกล่าวเป็นพื้นบาทวิถีที่แคบอยู่แล้ว เมื่อมีการวางตู้กระจกจำหน่ายอาหารออกมาบนพื้นที่บาทวิถี และคนซื้อมายืนหน้าร้าน ทำให้คนที่สัญจรผ่านไม่ได้รับความสะดวก รวมทั้งทางร้านมีการนำผ้าใบมาบังแดดและกั้นหน้าร้าน หน้าตู้กระจก คนเดินผ่านก็จะชน หากลมผัดไปมาอาจจะทิ่มตาผู้คนที่สัญจรได้ พบเห็นมาเป็นระยะเวลานานแล้ว จึงประสงค์ให้หน่วยงานที่เกี่ยวข้องลงพื้นที่จัดระเบียบแก้ไขปัญหา เพื่อบรรเทาความเดือดร้อนให้แก่ผู้ร้องต่อไป เบื้องต้นผู้ร้องได้ทราบรายงานผลการปฏิบัติงานจากทางกรุงเทพมหานคร โดยสำนักงานเขตบางแค ฝ่ายเทศกิจ เจ้าหน้าที่ทำการตรวจสอบพบว่าการตั้งวางอยู่ภายในที่ส่วนบุคคลไม่ล้ำที่สาธารณะ ส่วนกางผ้าใบบังแดดสูงจากพื้น 2.20 เมตรไม่เป็นอันตรายแก่ประชาชนที่เดินผ่านไปมา ล่าสุดเมื่อวันที่ 12 มีนาคม 2566 ผู้ร้องแจ้งว่าบริเวณดังกล่าวสามารถเดินได้แค่คนเดียว ส่วนผ้าใบก็ยังคงปลิวใส่หน้าคนก่อสร้างความเดือดร้อนให้แก่ผู้ที่สัญจรผ่านอยู่ ซึ่งถ้ามีอุบัติเหตุเกิดขึ้นทางกรุงเทพมหานครจะต้องรับผิดชอบ

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata